Tittel på vellykket utveksling

**Navn:** Tonje Noss

**Retning:** Kjemi (Analytisk og naturmiljø) og Matematikk

**Utvekslingssemester(e):** 6. semester

**Land:** Italia

**Universitet:** Politecnico di Milano

**Hvilke fag tok du?**

Ble de godkjent? Hvordan var vanskegraden? Skriv eventuell kommentar hvis du husker:)

|  |  |  |
| --- | --- | --- |
| **Navn på fag** | **Studiepoeng** | **Kommentar** |
| Applied electrochemistry | 5 | Grunnleggende og lett fag. Muntlig eksamen. |
| Electrocheical techniques for water and wastewater tratment | 5 | Detaljert fag med masse informasjon. Flink professor (Silvia Franz), skriver og tegner på tavle. Vanskelig eksamensform som krever detaljekunnskap om hele pensum (3 spm om snevre deler av pensum, skriv alt du vet, krever detaljerte svar). |
| Catalytic technologies for emission control | 5 | Ikke veldig didaktisk professor så virker som mye informasjon, men eksamen er grei hvis man klarer å skaffe seg et overblikk og ikke henger seg opp i for mye detaljer. Spennende fag om katalysatorsystemer (i biler hovedsakelig). Muntlig eksamen. |
| Chemistry and materials for energy | 5 | Litt krevende fag med en del regning i tillegg til teori. Krever en del jobb. Universitetet organiserer plenumsregninger hvor studentene får tid til å sitte og regne selvstendig før gjennomgang, men oppgavene er vanskelige og det er ikke lagt opp til samarbeid, så anbefaler å finne noen å jobbe med, enten i timen eller utenom. |
| Chemistry for sustainable polymers | 5 | Interessant fag, skriftlig eksamen som krever litt jobb om du vil gjøre det bra, men ikke veldig vanskelig å bestå. |
| Chemistry and technology for fluorinated materials | 5 | Faget går ut på at du skal konstruere et teoretisk eksperiment hvor du bruker fluor i en setting det ikke er brukt før. Krever en del lesing av vitenskaplige artikler, men eksamen er en muntlig presentasjon hvor det er lett å bestå hvis professoren har et inntrykk av at du har jobbet med det og prøvd ditt beste. |

**Generell opplevelse (faglig, sosialt, reise, osv)**

|  |  |
| --- | --- |
| **Hva funket bra?** | **Hva kunne vært bedre?** |
| Faglig:   * Har ikke opplevd noen problem med å få faga godkjent * Faga var på engelsk   Sosialt:   * Jeg fikk mange gode venner ila oppholdet mitt. Det kan ofte være en utfordring å bli kjent med lokale siden de allerede har etablerte vennegrupper, jeg hadde flaks og ble kjent med en jente som hadde vært på utveksling i Tronheim senesteret før og ble inkludert i hennes vennegjeng. Jeg involverte meg også i en internasjonal kirke hvor jeg fikk gode venner som både var lokale og internasjonale. * Jeg meldte meg inn i ESN, men var ikke med på noe arrangement med dem for å være ærlig. Men det virker som en fin arena for å bli kjent med folk og de har mange gøye tilbud i Milano.   Reise:   * Det er forholdsvis billig å reise rundt, jeg besøkte mange ulike steder ila oppholdet. Bruk Trenít! appen for tog, og hvis du vil reise på en lenger tur for en billig penge anbefales FlixBus. * Steder å besøke i umiddelbar nærhet: Lago di Como, Lago di Lecco. Dagsturer er mulig til mange steder, bl.a: Verona, Venezia, Gradasjøen, Genova osv osv | Faglig:   * Ok relevans på faga, kunne vært bedre * Litt stress at alle emnene er 5 stp, så man må ta 6 emner, men så lenge du sørger for at noen er lette er det helt klart overkommelig   Sosialt:   * Ikke alle kan snakke og forstå engelsk. Selv noen studenter/ unge voksne kan nekte å snakke engelsk da de føler at de ikke kan tilstrekkelig for å holde en samtale. Om du prøver å snakke engelsk på offentlige steder som på postkontoret eller på butikken, må du forvente at folk ikke forstår deg. Ha Google Translate klar. Jeg kan spansk og kunne dermed forstå en del italiensk, noe som hjalp meg i hverdagen. Du klarer deg uten språkkurs, men det kan være lurt å bli venn med noen som kan litt italiensk som kan hjelpe deg om du skulle trenge det.   Reise:   * Milano er ikke den billigeste destinasjonen, så vær ute i litt god tid når du skal bestille billetter.   Administrativt:   * Jeg opplevde noen administrative utfordringer ved at jeg ikke fikk den informasjonen jeg skulle fra NTNU ved en feil. Jeg prøvde flere ganger å ta kontakt for å rette opp i dette, men min kontaktperson ved NTNU var treg til å svare og når han svarte refererte han bare til nettsiden med generell informasjon. Jeg fikk motstridende informasjon og det var ikke før jeg hadde sendt flere mailer til sjefen for internasjon seksjon at de fikk oppklart feilen og gitt meg informasjonen jeg trengte.   Div:   * Milano er en ganske dyr by, spesielt mtp boligpriser. Det er vanskelig å finne et sted å bo, og du må regne med å betale dyrt for et rom du må dele med andre. * Vær oppmerksom på å IKKE bruker fb-sider for å finne bolig. Her er det mye scam. |

***Kort om søknadsprosess***

Når begynte du å arbeide med søknadsprosessen? Har du noen tips til de som vil prøve å gjennomføre en lignende utveksling?

Generelt: Jeg begynte å tenke på hvor jeg ville dra på slutten av våren i andreklasse, men bestemte meg ikke før noen dager før søknadsfristen. Når man søker er det viktig at man sjekker at universitetet tilbyr relevante fag i riktig semester og på riktig språk (dersom man foretrekker engelsk). For min del synes jeg det var en utfordring å finne universiteter hvor alle disse tre kriteriene var oppfylt, men det gikk fint til slutt. Sjekk også hvilke stipend-ordninger som gjelder i de landene du vurderer og vær klar over at i noen land vil f.eks ikke skolepenger dekkes av stipend. Man kan da i noen tilfeller få ekstra lån fra lånekassen som dekker skolepenger, men vær klar over dette før du bestemmer deg.

En lignende utveksling: Italia er et flott land og Milano er en flott by som begge anbefales på det varmeste! Vær oppmerksom på utfordringene med å finne bolig og forbered deg på masse italiensk aksent hos professorene. Eksamensperioden ved Polimi er hele juni og juli, men dette er fordi du har to muligheter for å ta eksamen, (som regel en i juni og en i juli) så du kan være ferdig i juni om du vil. På sommeren kan det også bli veldig varmt, noe som ikke er ideelt når man leser til eksamen, så vær litt ekstra flink til å jobbe jevnt gjennom semesteret. Ellers er det bare å kose seg, spise masse god mat, reise rundt, drikke espresso på koselige kafeer og bli kjent med mange hyggelige mennesker.

**E-post:** tonjenos@stud.ntnu.no